**Ministru kabineta noteikumu projekta „Kārtība, kādā tiek veikta Eiropas infrastruktūras savienošanas instrumenta finansēto transporta un telekomunikāciju nozares projektu iesniegumu saskaņošana, finansēšanas līguma un tā grozījumu saskaņošana, un projektu īstenošanas uzraudzība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas infrastruktūras savienošanas instrumenta projektu uzraudzības likuma 5.panta otrā daļa un 9.panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekta (turpmāk – MK noteikumu projekts) būtība ir nodrošināt kvalitatīvu Eiropas infrastruktūras savienošanas instrumenta (turpmāk – EISI) finansējuma apgūšanas un uzraudzības procedūru.EISI ir integrēts instruments ieguldījumiem ES infrastruktūras prioritātēs transporta, enerģētikas un telesakaru jomā. Eiropas Parlamenta un Padomes 2013.gada 11.decembra Regula (ES) Nr.1316/2013, ar ko izveido Eiropas infrastruktūras savienošanas instrumentu, groza Regulu (ES) Nr.913/2010 un atceļ Regulu (EK) Nr.680/2007 un Regulu (EK) Nr.67/2010 (turpmāk – Regula 1316/2013) paredz noteikumus, kas regulē EISI izveidi un darbību, kā arī nosaka nosacījumus, metodes un procedūras, lai nodrošinātu ES finansiālo atbalstu Eiropas komunikāciju tīkliem transporta jomā, enerģētikas un telesakaru infrastruktūrās.Atbilstoši 2017.gada 6.aprīļa likumam “Eiropas infrastruktūras savienošanas instrumenta projektu uzraudzības likums” jānodrošina, ka funkcijas, ko Satiksmes ministrija pilda kā Uzraudzības iestāde tiktu nodalītas no funkcijām, ko tā pilda kā atbalsta saņēmēja.Lai to nodrošinātu, Satiksmes ministrija ar 2016.gada 23.septembra iekšējiem noteikumiem Nr.01-02/17 “Kārtība, kādā Satiksmes ministrija nodrošina Eiropas infrastruktūras savienošanas instrumenta projektu īstenošanas uzraudzību”, kas grozīti ar 2017.gada 25.maija iekšējiem noteikumiem Nr.01-02/8, ir noteikusi, ka Uzraudzības iestādes funkcijas pilda Satiksmes ministrijas Investīciju departaments (turpmāk – Uzraudzības iestāde).MK noteikumu projekts paredz kārtību, kādā Uzraudzības iestāde veic iesniegto projektu pieteikumu izvērtēšanu un saskaņošanu, sniedz viedokli par finansēšanas līguma projektu un finansēšanas līguma grozījumiem, kā arī veic EISI finansēto transporta nozares projektu un telekomunikāciju nozarē – platjoslas tīklu projektu īstenošanas uzraudzību.Ņemot vērā Regulas 1316/2013 nosacījumus un Eiropas Komisijas izstrādātās daudzgadu darba programmā ietvertās prasības, MK noteikumu projekts noteic, ka atbalsta saņēmējs projekta īstenošanā var būt vienīgais finansējuma saņēmējs vai arī viens no finansējuma līdzsaņēmējiem sadarbības projektā ar vienu vai vairākiem Latvijā vai citā Eiropas Savienības dalībvalstī reģistrētiem publiskiem vai privātiem uzņēmumiem.Tā kā projektu īstenošanā iespējami vairāki projektu sadarbības veidi, kur var būt iesaistīti gan Latvijā, gan citā Eiropas Savienības dalībvalstī reģistrēti publiski vai privāti uzņēmumi, MK noteikumu projektā ir skaidri noteikts atbildības sadalījums gan nodrošinot projekta iesnieguma, gan arī nepieciešamo ziņojumu un maksājumu pieprasījumu iesniegšanu un saskaņošanu ar uzraudzības iestādi.Projekta īstenošanas uzraudzība tiek veikta Eiropas Komisijas apstiprinātiem projektiem, kas saņēmuši Uzraudzības iestādes apstiprinājumu pēc projekta iesnieguma izskatīšanas un saskaņošanas.Lai nodrošinātu projekta ietvaros veikto izdevumu atbilstības pārbaudi atbilstoši Regulas 1316/2013 22.pantā noteiktajam dalībvalsts pienākumam, MK noteikumu projekts paredz kārtību, kādā tiek veikta progresa pārskata, starpposma maksājuma pieprasījuma un noslēguma ziņojuma pārbaude, izdevumu atbilstības izvērtēšana, un ziņojumu sagatavošana gadījumos, kad tiek konstatēti iespējami neatbilstoši veikti izdevumi projektiem, kam piešķirts valsts budžeta līdzfinansējums.Tāpat MK noteikumu projekts paredz Uzraudzības iestādei iespēju veikt ar projekta īstenošanu saistītās dokumentācijas, telpu un citu materiālo vērtību pārbaudi projekta īstenošanas vietā. Šāda veida pārbaudes paredzētas gadījumos, kad Uzraudzības iestādei tiek sniegta nepilnīga informācija par konkrētā pārskata periodā veiktajiem attiecināmajiem izdevumiem.Detalizēts atbalsta saņēmēja pienākumu un tiesību apraksts par juridiskajiem un administratīvajiem nosacījumiem, kā arī finanšu nosacījumiem projekta īstenošanā tiek atrunāts Finansēšanas līgumā par konkrēta projekta īstenošanu. Finansēšanas līgums (*Grant Agreement*) ir līgums, kas noslēgts starp atbalsta saņēmēju un Eiropas Komisijas izveidoto Inovāciju un tīklu aģentūru (INEA) par finansiālā atbalsta piešķiršanu no EISI līdzekļiem projekta īstenošanai transporta nozarē un telekomunikāciju nozarē – platjoslas tīklu jomā.  |
| 3. | Projekta izstrādē iesaistītās institūcijas | Nav  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | EISI finansējuma administrēšanā un projekta īstenošanas uzraudzībā iesaistītās puses: uzraudzības iestāde (Satiksmes ministrija), atbalsta saņēmēji (publiskā vai privātā sektora uzņēmums, kas ir izraudzīts EISI līdzekļu saņemšanai). |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektā noteikto pienākumu izpildei netiks radītas jaunas valsts institūcijas vai struktūrvienības. Uzraudzības iestādei būs jānodrošina Regulā Nr.1316/2013, tostarp Eiropas Parlamenta un Padomes Regulā (ES) Nr.1315/2013 par Savienības pamatnostādnēm Eiropas transporta tīkla attīstībai un ar ko atceļ Lēmumu Nr.661/2010/ES (turpmāk – Regula Nr.1315/2013)*,* noteiktā dalībvalsts pienākumu izpilde. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| 7. Cita informācija | MK noteikumu projekta finansiāla ietekme ir nosakāma indikatīvi, ņemot vērā EISI starptautisko raksturu un konkurenci piesaistīt finansējumu konkrētam projektam. Līdz ar to finansiālā ietekme uz valsts un pašvaldību budžetiem ir atkarīga no transporta sektora projektu attīstītāju aktivitātes un spējas piesaistīt EISI finansējumu saviem projektiem, sagatavojot konkurētspējīgus projektu pieteikumus. MK noteikumu projekta izstrādes brīdī precīza finansiālā ietekme uz valsts budžetu nav nosakāma.Ministrija vai cita centrālā iestāde pēc projekta iesnieguma apstiprināšanas un Ministru kabineta atļaujas uzņemties finansiālās saistības var pieprasīt finansējumu normatīvajos aktos noteiktajā kārtībā no valsts pamatbudžeta 80.00.00 programmas „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” projekta īstenošanai, ja tajā ir pieejami līdzekļi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav  |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | MK noteikumu projekts atbilst Latvijas Republikas saistībām, ko tā uzņēmusies, parakstot un ratificējot Pievienošanās Eiropas Savienībai līgumu.MK noteikumu projekta sagatavošanā ir ņemta vērā Eiropas Parlamenta un Padomes 2013.gada 11.decembra Regula (ES) 1316/2013, ar ko izveido Eiropas infrastruktūras savienošanas instrumentu, groza Regulu (ES) Nr.913/2010 un atceļ Regulu (EK) Nr.680/2007 un Regulu (EK) Nr.67/2010. |
| 2. | Citas starptautiskās saistības | Normatīvā akta projekts šo jomu neskar. |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 11.decembra Regula (ES) 1316/2013, ar ko izveido Eiropas infrastruktūras savienošanas instrumentu, groza Regulu (ES) Nr.913/2010 un atceļ Regulu (EK) Nr.680/2007 un Regulu (EK) Nr.67/2010Publicēta “Eiropas Savienības Oficiālajā Vēstnesī” L 348, 20/12/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 1316/2013 22.pants | MK noteikumu projekta 21.-31.punkts | Regulas norma ieviesta pilnībā. | Stingrākas prasības neparedz. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Nav attiecināms. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka EISI finansiālās palīdzības saņēmēju loks ir ierobežots – galvenokārt tās ir valsts pārvaldes iestādes, pašvaldības un juridiskas personas, sabiedrības līdzdalības un komunikācijas aktivitātes nav plānotas.Sabiedrība tiek informēta par EISI ietvaros rīkotajiem konkursiem gan Eiropas Komisijas mājaslapā <http://inea.ec.europa.eu/>, gan Satiksmes ministrijas mājaslapā <http://www.sam.gov.lv/sm/content/?cat=609> |
| 2. | Sabiedrības līdzdalība projekta izstrādē | Sabiedrības līdzdalība nodrošināta atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, publicējot MK noteikumu projektu Satiksmes ministrijas mājas lapā. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projektā noteikto pienākumu izpildei netiks radītas jaunas valsts institūcijas vai struktūrvienības. Esošu institūciju likvidācija vai reorganizācija nav plānota. |
| 3. | Cita informācija | Nav |

Satiksmes ministrs U.Augulis

Vīza: Valsts sekretārs K.Ozoliņš

28.08.2017 16:43

1428

I.Rubika, 67028046

Iveta.Rubika@sam.gov.lv